મેડિકલની 3855 અને ડેન્ટલની 1155 બેઠકો માટે પ્રવેશ સમિતિએ કાર્યવાહી ચાલુ કરી હતી. મોક રાઉન્ડમાં વિદ્યાર્થીઓએ ચોઇસ આપી તેના આધારે કોલેજ ફાળવણી થઇ હતી. જેમાં મેડિકલની તમામ બેઠકો 3433 મેરિટ સાથે અને ડેન્ટલની તમામ બેઠકો 7165 મેરિટક્રમ સાથે ફુલ થઇ ગઇ હતી. મેનેજમેન્ટ ક્વોટા અને એનઆરઆઇ ક્વોટાની તમામ બેઠકો પણ ફુલ થઇ ગઇ હતી. સામાન્ય રીતે ડેન્ટલની કેટલીક બેઠકો ખાલી પડતી હોય છે. પરંતુ આ વખતે એકપણ કવોટાની એકપણ બેઠક ખાલી પડી નથી.